Thomas Scanlen

Sir Thomas Charles Scanlen (distrik Grahamstad, 9 Julie 1834 - 15 Desember 1912) was van 9 Mei 1881 - 12 Mei 1884 die derde eerste minister van die Kaapkolonie. Hy was die opvolger van sir Gordon Sprigg (wat uiteindelik vier keer Kaapse eerste minister sou wees) en die voorganger van sir Thomas Upington.

 Vroeë lewe 

Scanlen is op 9 Julie 1834 op Longford Farm in die distrik Albany in die Kaapkolonie gebore. Sy familie was van Ierse afkoms en het in die Oos-Kaap aangekom met die 1820-setlaars. In 1845 het sy gesin van Grahamstad na Cradock verhuis. Hier is hy in 1855 met Emma Thackwray getroud, en die egpaar het verskeie kinders gehad.Basil T. Hone: The First Son of South Africa to be Premier: Thomas Charles Scanlen. Oldwick, New Jersey: Longford Press, 1993. p.50.G.M. Theal: History of South Africa, from 1873 to 1884. Twelve eventful years. London: George Allen & Unwin Ltd. Vol.II, p.70.P. A. Molteno: The life and times of Sir John Charles Molteno, Comprising a History of Representative Institutions and Responsible Government at the Cape. London: Smith, Elder & Co. 1900

 Loopbaan 

Hy word in 1866 as prokureur toegelaat. In 1870 word hy lid van die Kaapse Wetgewende Vergadering vir Cradock. Op 9 Mei 1881 word hy die derde eerste minister van die Kaapkolonie toe hy vir sir Gordon Sprigg opvolg. Hy bly in die amp tot 12 Mei 1884. In 1894 word hy lid van die uitvoerende komitee van Suid-Rhodesië. Vier jaar later word hy aangestel as waarnemende administrateur van Suid-Rhodesië, 'n amp wat hy weer van 1903 tot 1905 beklee. In 1908 tree hy met pensioen af en sterf in Mei 1912.

 Verwysings 

 Bronne 
 Albertyn, C.F. dr. (hoofred.). 1972. Die Afrikaanse Kinderensiklopedie. Kaapstad: Nasou.

Kategorie:Suid-Afrikaanse ministers
Kategorie:Geboortes in 1834
Kategorie:Sterftes in 1912